शास्त्री बोले- ऑस्ट्रेलिया के खिलाफ बचे दो टेस्ट में गिल को मिलना चाहिए मौका
India Vs Australia Border Gavaskar Trophy - Team India Former Coach Ravi Shastri On Shubman Gill. टीम इंडिया के पूर्व कोच रवि शास्त्री ने ऑस्ट्रेलिया के खिलाफ बचे हुए आखिरी दो टेस्ट मैचों में रोहित के पाटर्नर के रूप में केएल राहुल की जगह शुभमन गिल को उतारने की वकालत की है।
टीम इंडिया के पूर्व कोच रवि शास्त्री ने ऑस्ट्रेलिया के खिलाफ बचे हुए आखिरी दो टेस्ट मैचों में रोहित के पाटर्नर के रूप में केएल राहुल की जगह शुभमन गिल को उतारने की वकालत की है। आखिरी दो टेस्ट मैचों के लिए घोषित टीम में केएल राहुल को तो टीम में जगह दी गई है, परंतु उन्हें उप कप्तान नहीं बनाया गया।
शास्त्री ने ICC के रिव्यू पॉडकास्ट में बात करते हुए कहा,' घरेलू टेस्ट में उप कप्तान की आवश्यकता नहीं है। किसी खिलाड़ी के उप कप्तान बनाए जाने पर अगर वह प्रदर्शन नहीं करता है तो उसको टीम से बाहर करने में दिक्कत आती है। मैं कभी भी भारत में खेले गए सीरीज में उप कप्तान बनाए जाने के पक्ष में नहीं हूं। अगर किसी कारण से कप्तान मैच में नहीं खेल पाता है तो टीम में मौजूद किसी खिलाड़ी को मैच के लिए जिम्मेदारी दी जा सकती है।'
उन्होंने आगे कहा कि भारत में प्रतिभाओं की कमी नहीं है। केएल राहुल प्रदर्शन नहीं कर रहे हैं तो शुभमन गिल को मौका मिलना चाहिए। मैं यह नहीं कह रहा हूं कि केएल राहुल अच्छे बल्लेबाज नहीं है, लेकिन आपको मैच में प्रदर्शन करना होगा। राहुल को पता है कि गिल ने मिले मौके का हमेशा फायदा उठाया है और वह वेट कर रहे हैं। ऐसे में राहुल को अच्छा प्रदर्शन करना चाहिए था। अभी भारत को बॉर्डर-ग्वास्कर में रोहित के साथ गिल जैसे बल्लेबाज की जरूरत है।
ऑस्ट्रेलिया के खिलाफ पहले दो टेस्ट में रहे फ्लॉप
केएल राहुल ऑस्ट्रेलिया के खिलाफ खेले गए पहले दो टेस्ट में फ्लॉप साबित हुए। उनके बल्ले से रन नहीं निकले। नागपुर में खेले गए पहले टेस्ट में उन्होंने 20 रन बनाए। जबकि दिल्ली में खेले गए मैच में पहली पारी में 17 और दूसरी पारी में 1 रन बनाए।
पिछले साल भी 20 से कम की औसत से टेस्ट में बनाए रन
राहुल का पिछले साल भी टेस्ट में प्रदर्शन खराब रहा था और उनके बल्ले से रन नहीं निकले थे। पिछले खेले 4 मैचों में 17.12 की औसत से 137 रन बनाए थे।
गिल ने बांग्लादेश के खिलाफ टेस्ट में बनाया था शतक
गिल ने पिछले साल के आखिरी महीने में बांग्लादेश दौरे पर पहले टेस्ट की दूसरी पारी में 110 रन की पारी खेली थी। वहीं उन्होंने पहली पारी में 20 रन बनाए थे। वहीं दूसरे टेस्ट में 20 और 7 रन बनाए।